RMK 
rmk@rmk.ee 

07.04.2025 nr 7-1/1087

Kaberla küla Samblasalu kinnistu detailplaneeringu avalik väljapanek

Anname teada, et Kuusalu Vallavalitsuse 27.märtsi 2025 korraldusega nr 93 võeti vastu Kaberla küla Samblasalu kinnistu (35201:001:0544) detailplaneering. Detailplaneeringu avaliku väljapaneku materjalidega saab tutvuda Kuusalu valla kodulehel käesoleval lingil, Kuusalu vallamajas kohapeal ja avalik väljapanek kestab alates 23.aprillist 2025 kuni 7.maini 2025.a. Eelpool nimetatud aja jooksul on võimalik esitada kirjalikult Kuusalu vallavalitsusele vastuväiteid ja ettepanekuid planeeritava osas edastades need aadressile vallavalitsus@kuusalu.ee. 
 
Detailplaneeringu eesmärgiks on kinnistule ehitusõiguse seadmine elamu ja abihoonete rajamiseks. Kinnistu jagamist ei kavandata. Kinnistule juurdepääs on võimalik avaliku kasutusega teelt (Haavakannu-Umblauka tee) ning Välja ja Vahtra kinnistutel asuvalt erateelt. Enne detailplaneeringu kehtestamist on vajalik sõlmida kinnistute omanike vahel notariaalne leping eratee kasutamiseks. 
 
Planeeritav ala asub hajaasustusalal, kehtiva Kuusalu valla üldplaneeringu kohasel nn valgel alal. Valge ala üldplaneeringu kaardil tähendab, et antud aladel maakasutuse sihtotstarve ei muutu ja selle muutmist tulevikus ei piirata. Ka pole nendele aladele ette nähtud suuremaid ja eraldi käsitlemist väärivaid kitsendusi ega piiranguid. Samuti asub kinnistu alvarite alal, mis on üldplaneeringus määratud detailplaneeringu kohustusega aladeks, et kontrollida ja välistada tegevused, mis võiksid muuta põhjavee kvaliteeti. Menetletav detailplaneering on üldplaneeringule vastav. Detailplaneering on kooskõlastatud lähteülesandes ettenähtult Päästeameti poolt. 
 
Lisainfo tel 606 6379 või e-post kadi.raudla@kuusalu.ee 

Lugupidamisega

(allkirjastatud digitaalselt)
Terje Kraanvelt
vallavanem

Maris Kirsimaa 6000 857